
RESUM. S'analitza el registre paleornitológic del depósit wurmià de la Cova Nova 
(Capdepera). S'han obtengut 14 espécies noves pel Pleistocé superior de Mallorca. N'hi 
ha 8 que ho són pel registre fossilífer de les Balears. Es presenten interpretacions sobre 
là tafonomia, paleobiogeografia, paleoecología i evolució de la fauna de la Cova Nova. 


SUMMARY. UPPER PLEISTOCENE BIRDS FROM COVA NOVA (CAPDEPERA, MA- 
LLORCA), PART II, ASSOCIATE FAUNA AND DISCUSSION. The paleornithological re- 
cord of the wurmian deposit of Cova Nova (Capdepera, Mallorca) is analysed; 14 spe- 
cies are new to Upper Pleistocene of Mallorca; 8 species. are new for the Balearic pa- 
leornithological record. Some taphonomic, biogeographic, paleoecologic and -evolutive 
interpretations are discussed. | | 


INTRODUCCIÓ 


Aquest article és la continuació del treball de FLORIT i ALCOVER publicat 
en aquest mateix Bolletí (pp. 7-32). A continuació es presentarà la fauna que 
s'ha trobat associada amb l'ornitofauna quaternària de la Cova Nova i es pro- 
cedirà a la discussió de la dita ornitofauna. 


(0 c/ Aníbal 25, àtic. Ciutat de Mallorca 
GO Departamento de Zoología de Vertebrados. Museo Nacional de Ciencias Naturales (Consejo superior 
de Investigaciones Científicas). C/ José Gutierrez Abascal, 2. 28006 MADRID. 

FAUNA ASSOCIADA 


El jaciment de la Cova Nova ha lliurat, juntament amb les restes orní- 
tiques esmentades, nombroses restes d'altres vertebrats i de gasteròpodes. En- 
tre els mamífers, l'espècie més abundant és Myotragus balearicus, les restes 
òssies del qual es presenten sovint fragmentades d'una manera característica. 
Així, els ossos llargs se solen trobar molt fragmentats, mentre que hi ha una 
profusió de falanges senceres, i de banyes senceres. Les mandíbules es troben 
fragmentades sempre, i s'ha observat com a diversos exemplars de fragmen- 
tació era similar (mandíbules: trencades a nivell de la part ascendent de la 
branca mandibular, per sota. del còndil). També s'han observat patrons de 
fragmentació a algunes falanges distals, si be la majoria apareixen senceres. 
El segon mamífer més abundat és Hypnomys morpheus, ja citat prèviament 
—com l'anterior— al jaciment. A la taula 1 es presenten algunes mesures dels 
Ossos de Hypnomys morpheus de la Cova Nova, així com d'altres localitats 
a efectes comparatius. També hem trobat a la Cova Nova unes poques restes 
de Nesiotites hidalgo (11 ossos, corresponents com a mínim a dos individus). 
Entre les rates pinyades (O. Chiroptera) s'han detectat només dues espècies, 
que han pogut esser identificades seguint els criteris de FELTEN et al. (1973) 
en base a la morfologia de l'epífisi distal dels húmers. Aquestes espècies són 
Rhinolophus hipposideros (3 húmers) i un Myotis sp. de talla petita (dauben- 
toni, nattereri o emarginatus; 1 húmer). Rhinolophus hipposideros havia estat 
trobat prèviament al jaciment del Pleistocè medi de Son Bauçà (ADROVER, 
1967) i al jaciment del Pleistocè superior de la Cova de Son Maiol (ALCOVER 
et al., 1981). Pel que fa al Myotis de talla petita, es pot dir que ADROVER 
(1967) va trobar restes de Myotis cf. nattereri a la Cova de Son Bauçà. Myotis 
nattereri, actualment escàs a Mallorca (ALCOvER & MUNTANER, 1986) és una 
espècie que se sol trobar a indrets propers a aigües dolces. 

S'ha documentat també la presència al depòsit de la Cova Nova de Po- 
darcis lilfordi (79 OSSOS pertanyents a un mínim de 18 exemplars) i de Alytes 
muletensis (2 ossos pertanyents a un mínim d'un individu). La sargantana era 
coneguda préviament de 7 deposits del Pleistocé superior de Mallorca, mentra 
que el ferreret era conegut de 5 depòsits del Pleistocé superior mallorquí (Ar- 
COVER ef al., 1981; ALOMAR et al., 1983). Aquesta darrera espècie ha de me- 

nester aigües permanents per al seu desenvolupament. Entre els gasteròpodes 
terrestres s'han trobat Tudorella ferruginea, Oxychilus lentiformis i un helícid 
gran no identificable. 


DISCUSSIÓ 


El depòsit de la Cova Nova de Capdepera ha lliurat una de les ornito- 

faunes més riques del Pleistocé superior de Mallorca. S'hi han pogut extraure 
més d'un miler de restes òssies ornítiques que representen un mínim de 22 
espècies. A hores d'ara aquest depòsit constitueix el jaciment paleornitològic 
més important de Mallorca en quant a nombre de restes òssies lliurades i d'es- 
pècies. Cap dels jaciments del Pleistocè superior de Mallorca publicat fins a 
la data havia fornit més de mitja dotzena d'espècies (MOURER-CHAUVIRÉ ef al., 
1975, 1977). El registre paleornitològic de la Cova Nova de Capdepera supera 
també el de la Cova de Son Bauçà (Pleistocè medi), enc que no el de la Pe- 
drera de s'Ònix (límit plio-quaternari). 
Les investigacions taxonòmiques realitzades han permès afegir 14 espècies 
noves pel Pleistocè superior de Mallorca (s'incrementa, doncs, el registre en, 
com a mínim, un 10096). N'hi ha 12 que també són noves pel registre pa- 
leornitològic de Mallorca i 8 que ho són pel de Balears. 

Pel que fa a la fauna associada CUERDA (1975) va indicar que al jaciment 
de les Coves d'Artà s'observava una disminució de la talla tant de Hypnomys 
morpheus (Cuerna 1975: 266) com de Myotragus balearicus. Aquest autor 
considera que la disminució de la talla de les dues espècies esmentades pot 
esser deguda a un factor ambiental, probablement de tipus climàtic. A la taula 
1 es pot veure com les mesures dels ossos de H. morpheus provinents de la 
Cova Nova no difereixen notablement dels obtenguts a altres depòsits, tot i 
que les mostres disponibles són petites. Creim, doncs, que l'afirmació de 
CUERDA (1975) que la població de H. morpheus de la Cova Nova-Cova de 
s'Ermita sia de talla petita està mancada de base. 

Igualment, en contra del que diu CUFERDA (1975), creim que la població 
de Myotragus balearicus d'aquesta formació paleontològica no està formada 
per individus de talla poblacional petita, sinò per exemplars d'una població de 
talla normal. La mostra de Myotragus de la Cova Nova es caracteritza, es- 
sencialment, per l'estat fragmentari dels seus ossos. Tot i amb això, n'hi ha 
alguns de complets. La tíbia més gran que s'ha obtengut a la Cova Nova fa 
162 mm de llargària. La tíbia més llarga d'una mostra de M. balearicus de 

Cova Nova Cova de Cova de Muleta 
Sa Bassa Blanca 


n X X mín X nà n X X iibi Aar n X X mí n X màx 


max 


H* 5 23.58 22.60 25,00 11 23,64 21,95 25.10  14123,85 21,00 27,20 
H 4 23,30 21,65 24,70 7 22,01 21,30 23,45 
F* 1 34,60 6 33,42 31,30 35,80 4432,71 28,30 36,30 
F- f 31,10 5 31,36 29,10 32,85 


Taula 1.— Mesures dels ossos llargs de Hypnomys morpheus. H*: Llargària de l'hámer amb epífisi 
proximal; H^: Llargària de l'hámer sense epífisi proximal; F*: Llargària del fémur amb 
epífisi distal; F : Llargària del fèmur sense epífisi distal. Totes les mesures en mm. Da- 
des de la Cova de Muleta provinents de Mius (1976). 


Long bones measurements of Hypnomys morpheus. H*: Humerus length with proximal 
epiphysis; H^: Humerus length without proximal epiphysis; F^: Femur length with distal 
epiphysis. F~: Femur length without distal epiphysis. All measurements in mm. Cova 
de Muleta figures from Mis (1976). 


la Cova des Moro conservada a la col-lecció MNCM fa 152 mm (n — 15). 
Sembla, doncs, clar que la mostra de la Cova Nova conté individus de. talla 
superior que els de la Cova des Moro (jaciment holocénic). Algunes banyes 
d'aquesta espécie obtengudes a la Cova Nova recolzen aquesta afirmació. Al- 
trament, una talla gran, i no una petita com diu CUERDA (1975), testimoniaria 
un clima fred, com el propi de la glaciació wurmiana, d'acord amb la regla 
de Bergman. 


E] que, en la nostra opinió, esdevé a la Cova Nova és que la mostra de 
Myotragus balearicus apareix esbiaixada cap als individus juvenils, de talla més 
petita, evidentment, que els adults de la població. La talla petita que va as- 
torar CuERDA (1975) no seria, doncs, reflexe de la talla mitjana dels adults 
de la població, sinó que correspondria al caràcter juvenil de les mostres que 
va estudiar. 

La mostra de Myotragus de la Cova Nova conté molts de fragments d'os- 
sos. A hores d'ara és la mostra més fragmentada de M. balearicus que conei- 
xem. La majoria d'ossos estan fragmentats. Normalment només apareixen 
sense fragmentar les falanges (fet ja constatat per PoNs & Roca, 1974), tot 
| que una série de falanges terminals es troben fragmentades d'una manera 
característica. L'estudi de les banyes revela que hi ha una proporció conside- 
rable d'exemplars que havien de presentar una llargària condilobasal inferior 
als 95 mm, molts dels quals encara no presentaven fusionades les sutures cra- 

nianes. Aquesta llargària condilobasal ha de correspondre a exemplars amb 
una altària a la creu de menys de 18 cm i un pes de. menys de 2,5 Kg. 

La presència de molts d'exemplars juvenils de M. balearicus i l'estat frag- 
mentari de la majoria dels ossos de la mostra permeten oferir una hipòtesi 
sobre l'origen de la seva deposició. En la nostra opinió les restes del rupicaprí 
trobades haurien estat transportades a l'interior de la Cova per algún ocell de- 
predador. Una espècie que pot esser responsable de la deposició d'algunes res- 
tes de M. balearicus és Aquila chrysaetos, trobada al mateix depòsit. No 
creim, però, que es pugui atribuir a aquesta espècie tota la responsabilitat de 
la deposició de totes les restes de Myotragus a aquest depòsit. Al Museo Na- 
cional de Ciencias Naturales de Madrid hem vist una sèrie de restes d'artio- 
dàctils menjats per Aquila chrysaetos i els patrons de fragmentació del material 
quasibé no coincideixen amb els registrats a M. balearicus de la Cova Nova. 
Pensam, per això, que la majoria de les restes de M. balearicus obtengudes 
a la Cova Nova hi han estat transportades per un altre depredador ornític. 
L'estat dels ossos i l'abundància de juvenils suggereix únicament que l'espècie 
depredadora candidata d'haver originat el depòsit hagi estat el trencalós Gy- 
paetus barbatus. Aquesta espècie trenca habitualment els ossos dels animals 
que menja, per a ingerir-ne el moll. D'altra banda, és capaç de capturar pre- 
ses vives —i pensem que. M. balearicus havia d'esser una presa molt vulnerable- 
i pot transportar, rompre i menjar qualsevol part de l'esquelet de mamífers 
de talla inferior, igual o lleugerament superior al d'una ovella (HIRALDO et al., 
1981). El transport de les restes als indrets on viu és habitual. Segons CRAMP 
(1978) l'aliment transportat sobrepassa sovint els 2 Rg. L'espècie habita típi- 
cament ambients rocallosos. Creim, doncs, que aquesta és l'hipòtesi tafonò- 
mica més parsimoniosa per a explicar l'origen de la deposició de les restes de 
M. balearicus a la Cova Nova. D'altra banda, des d'un punt de vista biogeo- 
gràfic aquesta hipòtesi sembla igualment sòlida. L'espècie habita actualment la 
Península Ibèrica (on només sobreviu a alguns reductes muntanyosos, HIRALDO 
et al., 1981, però hi ha testimonis de la seva presència a èpoques recents a 
llocs ben allunyats de la seva àrea de distribució actual, p.e. VILETTE, 1983), 
així com també a diferents illes de la Mediterrània, com Sardenya, Còrsega 
i Creta, i per això era d'esperar la seva presència a l'illa gimnèsica vvurmiana, 
l'àrea de la qual era més gran que les àrees actuals de les dues darreres illes 
esmentades. 


Cal dir que si be aquest resulta l'origen més probable de la deposició de 
les restes de Myotragus a la Cova Nova, la presència suposada d'aquesta es- 
pècie no explicaria l'origen de tot el depòsit. Creim que aquest és un depòsit 


38 X. FLORIT & J.A. ALCOVER 


d'origen mixte. Algunes de les espécies trobades poden haver estat menjades 
per diverses aus de preses (Falco eleonorae, espécie essencialment ornitófaga, 
por esser responsable de la deposició d'algunes restes d'aus petites; F. tinnun- 
culus, parcialment herpetófag, pot esser-ho de la de Podarcis lilfordi —les res- 
tes de la qual sovint apareixien agrupades a petits redols- i Alytes muletensis; 
Tyto balearica -no trobada- ho podria esser dels micromamífers), però també 
s'han trobat algunes restes d'exemplars que poden provenir de morts in situ 
d'alguns exemplars de les espècies que vivien a la zona. 

Un altre aspecte a considerar són les informacions paleobiogeogràfiques 
| paleoecològiques que es poden extreure del registre ornitològic de la Cova 
Nova. Durant el VVúrm, època de deposició de les restes de la Cova Nova 
(CUERDA, 1975), les Gimnèsies (Mallorca + Menorca + illots circumdants) for- 
maven una única illa. Hem calculat sobre el mapa batimètric presentat per CA. 
NALS et al., (1982), suposant que la devallada del nivell de la mar fou de 100 
m, que l'area de l'illa gimnésica wurmiana era de 9600 Km?. Aquesta illa wur- 
miana superava, doncs, les extensions actuals de Xipre (9250 Km?), Córsega 
(8681 Km^) i Creta (8259 Km?) i feia més de 2,5 vegades l'extensió actual de 
Mallorca. 

A diferents illes del món, en base a estudis realitzats sobre espécies ac- 
tuals, s'ha detectat que es dóna una relació constant entre el nombre d'es- 
pècies i l'àrea insular (Mac ARTHUR & VVILSON, 1967). Aquesta relació s'ob- 
serva a l'actualitat per a les espècies d'ocells nidificants a les illes de la Me- 
diterrània occidental (MUNTANER, 1984, veure la figura 1). Si l'illa gimnèsica 
wurmiana s'ajustàs a aquesta relació hauria d'haver hostejat unes 115 espècies 
d'ocells nidificants. És verosímil, però que aquesta illa s'ajusti a la corba de 
la figura 92. ALCOVER (1981), ALCOVER & Mavor (1981), CHEYLAN (1984), 
ViGNE & ALCOVER (1985) han mostrat com les illes de la Mediterrània occi- 
dental presenten actualment un nombre d'espècies de mamífers, de rèptils i 
d'amfibis més gran que a les èpoques anteriors a la colonització humana. Les 
faunes actuals d'aquestes illes semblen atapides per a aquests taxa (respecte 
a la seva condició original). Aixó s'ha degut a que l'arribada de l'home ha 
comportat més introduccións que extincions d'espècies. Qué ha esdevengut 
amb les faunes ornítiques2. OLsoN & James (1982, 1984) a les Hawaii i STEAD- 
MAN (1986) a les Galàpagos han demostrat que a les illes d'aquests arxipèlags 
ben explorades paleornitològicament el nombre d'espècies autòctones (és a dir, 
habitants a les illes abans que hi arribàs l'home) supera el nombre d'espècies 
actuals. Aixó s'ha degut a que el nombre d'espècies d'ocells extingides rera 
la colonització humana supera, a aquestes illes, les immigrades recentment. 

Fig. 1.- Relació entre l'àrea insular (A, en Km?) i el nombre d'espècies d'ocells nidificants actuals 
(S) a diverses illes de la Mediterrània occidental (Cabrera, Formentera, Eivissa, Menorca, 
Còrsega i Sardenya). y X 1,1533 + 0,2279x (rx 0,98). L'estel indica la situació teórica 
de l'illa wurmiana de Mallorca + Menorca + Cabrera + terres emergides. Aquesta illa 
faria uns 9.600 Km? i hi nidificarien unes 115 espècies d'ocells, si la relació S/A fos la 
mateixa durant el Wurm que a l'actualitat. 


Relations between island area (A, Km?) and breeding number of recent birds (S) at a sam- 
ple of the islands from Western Mediterranean (Cabrera, Formentera, Eivissa, Menorca, 
Mallorca, Corsica, Sardinia). y = 1,1533 + 0,2279x (r = 0,98) Star shows theoretical si- 
tuation of Mallorca + Menorca + Cabrera wurmian island. Area of this island was 9.600 
Km? and, if S/A relation was the same than recently, in this island would bebreeding 115 

. bird species. 

Les dades que es disposa a l'actualitat permeten dir poc sobre aquestes 
qüestions, És clar que resulta més complexe l'anàlisi d'una situació esdeven- 
guda fa 6-7 milenis (les consequències de la colonització humana de les illes 
mediterrànies) que de les situacions esdevengudes fa pocs centenars d'anys (les 
conseqüéncies de la colonització humana de les Hawaii i de la descoberta de 
les Galápagos). Un primer problema radica en saber quines de les espécies 
incloses al registre fòssil criaven a les Gimnésies i quines només hi estaven 
de pas. A la taula 4 presentam un llistat parcial d'espècies d'aus que presu- 
miblement criaven a les Gimnèsies durant el Plesitocè superior, així com in- 
formacions relatives al seu estatus actual a aquestes illes. Aquest llistat s'ha 
fet en base al registre fossilífer conegut (considerat com a presumibles nidi- 
ficants les espècies trobades fòssils al Pleistocè superior i que encara crien a 
Mallorca, les espècies trobades fòssils a depòsits anteriors i que tambè crien 
encara a Mallorca, les espècies que s'han detectat a partir d'ossos d'exemplars 
molt juvenils i, finalment, les espècies trobades fòssils al Pleistocè superior. que 
no crien actualment a Mallorca, però que són sedentàries a la seva àrea de 

distribució actual) així com a proves indirectes de la presència de les espècies 
(cas de Tyto balearica i Gypaetus barbatus). A la taula 2 es pot veure com 
5 sobre 17 o 7 sobre 19 espècies que presumiblement criaven al Pleistocè su- 
perior de les Gimnèsies no ho fan actualment. Només l'extinció d'una d'aques- 
tes espècies (Pyrrhocorax graculus, precissament una de les espècies més abun- 
dants a la Cova Nova) es pot atribuir a causes climàtiques. Si llevam aquesta 
extinció d'origen climàtic, les espècies extingides són 4 sobre 16 o 6 sobre 18 
(segons considerem o no incloses al registre les espècies la presència de les 
quals està recolzada només per proves indirectes). És a dir, del migrat registre 
que tenim entre un 25% i un 33,3% de les espècies que criaven a les Gim- 
nèsies durant el Pleistocè superior ho han deixat de fer per causes diferents 
a les climàtiques, causes relacionades presumiblement (com a mínim en part) 
amb la colonització humana de les illes. Malauradament el registre fossilífer 
que tenim d'aus presumiblement nidificants al Pleistocè superior de les Gim- 
nèsies és encara molt minso (tal volta representa menys del 15% de les es- 
pècies que hi niaven), i aquestes xifres no tenen més valor que el de les pri- 
meres estimes. que se fan després d'unes eleccions, sobre un percentatge de 
votants encara molt baix, del repartiment dels ascons. La identificació de nous 
nidificants probablement farà que baixin una mica aquests percentatges. 
Creim, però, interessant presentar-les com a una primera aproximació per a 
resoldre el problema plantejat, alhora que constitueixen una aproximació a la 
biogeografia del ocells de les Balears des d'una perspectiva diferent de les pre- 
sentades fins ara (CoLomM, 1957, MUNTANER, 1984, BLONDEL, 1985). 

Entre les espècies nidificants actuals semblen d'introducció recent Alecto- 
ris rufa (mai trobada fòssil a nivells prehumans a cap illa de la Mediterrània), 
Tyto alba, Passer domesticus (vid. ALCOVER et al., 1981) i Myiopsitta monachus 
(MAYOL, com. pers.). Tal volta n'hi hagi d'altres, però ara per ara és mal d'es- 
brinar. Sino n'hi hagués més, 4 de 92 espècies nidificants actualment a les 
Gimnésies (un 4,3%) serien d'introducció recent. 

D'acord amb les dades que hem -presentat (balanç immigracions-extin- 
cions), sembla bastant probable que el nombre d'espècies d'ocells nidificants: 
a Mallorca hagi minvat rera l'arribada de l'home. Tanmateix, calen nous es- 
tudis per a confirmar aquest fet. Si realment fos cert, tal i com ens sembla, 
la fauna ornitològica de les Balears presentaria un patró biogeogràfic diferent 
del que presenten les faunes teriològiques i herpetològiques, que s'ajustaria al 
que s'ha obtengut per a les ornitofaunes d'altres illes del món. Tanmateix, la 
questió del nombre d'espècies de l'illa gimnèsica vurmiana queda sense resol- 
dre. Les dades que en tenim (a saber, la relació actual S/A i la constatació 

` Espècie presumiblement nidificant 
al Pleistocè superior de les Gimmèsies estatus actual 


1. Trobades a depòsits del 
Pleistocè superior de les 
Gimnèsies 


Phalacrocorax aristotelis 
Aquila chrysaetos 

Falco eleonorae 

Falco tinnunculus 
Columba livia 

Apus melba 

Upupa epops 
Melanocorypha calandra 
Hirundo rupestris 

Loxia curvirostra 
Pyrrhula pyrrhula 
Turdus merula 
Pyrrhocorax pyrrhocorax 
Pyrrhocorax graculus 


Bmmomoomooooomo 


2. Trobades a depòsits an- 
teriors al Pleistocè supe- 
riot de les Gimnèsies i 
que hi crien actualment 


Aegypius monachus 
Otus scops 
Carduelis cannabina 


(002 (2 


3. No trobades a depòsits 

del Pleistocè superior de 

les Gimnèsies. S'han de- 

tectat indicis de la seva 

presència. 
Gypaetus barbatus E 
Tyto balearica | E 


Nota: No s'ha incluit a aquesta taula Emberiza cialhortulana. Emberiza cia és sedentària, mentre que E. hor- 
tulana és parcialment migradora. Cap d'aquestes espècies cria actualment a Mallorca. 


Taula 2.- Aus que s'inclouen al registre paleornitilògic de Mallorca presumiblement nidificants. 


C: Nidificant actual, E: Extinta (a Mallorca). 


Birds from Mallorcan paleornithological record most probably breeding, C: Currently 


breeding species, E: Extinct species (in Mallorca). 

que la fauna ornítica actual de Mallorca sembla presentar menys espécies que 
Ja prehumana) donen peu a sospitar que la xifra abans donada (115 espécies) 
és un nombre mínim, peró no permet demostrar-ho. 


El registre identificat a la Cova Nova està clarament esbiaixat a favor de 
les espècies d'aus no Passeriformes (solen ésser més grans i més bones d'iden- 
tificar), i dintre dels Passeriformes també està esbiaixat a favor dels no Mus- 
cicapidae i no Fringillidae. Tot i amb això, ens permet fer algunes conside- 
racions paleoecològiques. La fauna ornítica de la Cova Nova de Capdepera 
està caracteritzada per la presència d'espècies que crien habitualment a am- 
bients rocallosos. En són exemple: Aquila chrysaetos, Falco eleonorae, F. tin- 
nunculus, Columba livia, Apus melba, Hirundo rupestris, Pyrrhocorax pyrrho- 
corax i P. graculus. També s'hi troben dues espècies típiques d'ambients aquà- 
tics, Phalacrocorax aristotelis i Anas crecca. Algunes de les espècies trobades 
requereixen hàbitats més o menys oberts, amb arbres espaiats, per a viure-hi. 
Aquest és el cas de Aquila chrysaetos, Falco tinnunculus, Scolopax rusticola, 
Upupa epops, Melanocorypha calandra, Emberiza cialhortulana, Corvus corone 
i Pyrrhocorax graculus. Les espècies de Turdus si be poden trobarse a hàbitats 
oberts amb arbres espaiats, se solen trobar a zones més forestades. Es possible 
imaginar una reconstrucció paleoecològica de la zona amb poques dificultats. 
El complex Cova Nova-Cova de s'Ermita es trobava situat a 135-150 m sobre 
el nivell de la mar, a un massís rocallós que superava els 400 m d'altària. 
Aquest massís es trobava separat de la mar per una plana de més de 16 Rm 
d'ample (amb la regressió wurmiana aquesta fou una de les zones que més 
es va allunyar de la mar). Aquest fet explica que no s'hagi trobat al depòsit 
més que un ocell típic d'ambients marins (enc que no exclussiu, car, com s'ha 
dit abans, a l'hivern es pot trobar cap a l'interior). Potser el paisatge de la 
zona durant aquella época no fora molt diferent —enc que a una escala més 
petita- que el que presenten actualment els massissos de Randa 1 Santueri. 
Vora els tossals de la Serra on es troba la Cova Nova el torrent de Canyamel, 
de majors dimensions i cabdal que a l'actualitat, constituiria un hàbitat ade- 
quat per a Anas crecca i Alytes muletensis. 

És interessant destacar com Aquila chrysaetos ha estat trobada al Plesitocè 
superior de Mallorca precissament a dues cavitats situades a dos turons d'al- 
tària relativament petita (Cova de Llenaire i Cova Nova). Aixó reforça l'idea 
que els seus hàbitats actuals, que inclouen zones més esquerpes que aquests 
turons, constitueixen un refugi per a l'espècie en haver estat deteriorats hà- 
bitats potencialment adients. Un altre punt a destacar és que Upupa no ha 
sofert cap procés nesoevolutiu a Mallorca, a diferència del que ha esdevengut 

a Sta Helena (Orson, 1975). La presència de mamífers terrestres degué cons- 
tituir un factor restrictiu per a la nesoevolució d'aquest taxon, factor que va 
impedir la seva evolució cap a un estil de vida més terrestre. Finalment, cal 
dir que Pyrrhocorax graculus, la gralla més abundant al jaciment, te una sig- 
nificació paleoclimàtica molt clara. Aquesta espècie és actualment essencial- 
ment un ocell d'alta muntanya a l'àrea mediterrània i indica taxativament un 
clima més fred i unes condicions climàtiques més rígides que les actuals a 
l'època de deposició dels materials de la Cova Nova. 

